Слаўнае (Мсціслаўскі раён)

Сла́ўнае (, ) — вёска ў Мсціслаўскім раёне Магілёўскай вобласці, на рацэ Рамясцвянцы. Уваходзіць у склад Падсолтаўскага сельсавета. Знаходзіцца за 30 км на паўночны захад ад Мсціслава, за 10 км ад чыгуначнай станцыі Цёмны Лес (лінія Орша — Сураж). Насельніцтва на 2009 год — 10 чалавек.

 Гісторыя 
Упершыню згадваецца ў 1675 годзе ў сувязі з заснаваннем драўлянай царквы. У 1737 годзе Слаўнае — вёска ў Мсціслаўскім ваяводстве, дзейнічала царква. У XIX стагоддзі Слаўнае належала мясцовым панам Іванскім, маёнтак якіх знаходзіўся ў Курманаве. Станам на 1880 год, значылася як сяло ў Шамаўскай воласці Мсціслаўскага павета, у 1897 годзе працаваў вадзяны млын, а ў 1905 годзе была адчынена вінная крама.

У 1919—1924 гадах вёска знаходзілася ў складзе Смаленскай губерні РСФСР, аднак у выніку першага ўзбуйнення БССР 17 ліпеня 1924 года была вернута Беларусі. На базе дарэвалюцыйнай была створана працоўная школа першай ступені, дзе ў 1926 годзе навучалася 69 чалавек. У 1930 годзе быў увораны калгас «Бязбожнік», які станам на 1932 год аб’ядноўваў 17 гаспадарак, меў 80 га ворнай зямлі, працавала ваўначоскаГВБ, т.7 кн.3, с.85.

Падчас Другой сусветнай вайны Слаўнае з 14 ліпеня 1941 да 29 верасня 1943 года знаходзілася пад нямецкай акупацыяй. Па звестках 1990 года, у вёсцы працавалі калгас, магазін, пачатковая школа. У 2007 годзе Слаўнае — у складзе СВК «Курманава». Да 2013 года вёска ўваходзіла ў склад Раздзельскага сельсаветаРешение Могилевского областного Совета депутатов от 20.11.2013 N 23-1 Об изменении административно-территориального устройства некоторых административно-территориальных единиц Могилевской области .

 Насельніцтва 
 XIX стагоддзе: 1880 год — 54 чал., 8 двароў; 1897 год — 101 чал., 17 двароў.
 XX стагоддзе: 1909 год — 99 чал., 14 двароў; 1990 год — 38 чал., 24 двары.
 XXI стагоддзе: 2007 год — 7 чал., 6 двароў.; 2009 год — 10 чал.Насельніцтва ўсіх населеных пунктаў паводле перапісу 2009 

 Славутасці 
 Свята-Ільінская царква (1-я пал. XIX ст., драўляная).

 Крыніцы 

 Літаратура 


Катэгорыя:Падсолтаўскі сельсавет
Катэгорыя:Населеныя пункты Мсціслаўскага раёна